text: Er den ikke sød?
  26 maj 2013 kl. 10.44
  Fra nu af og de næste seks uger er det sæson for sælfødsler. Men der er så mange sæler, at nogle mener, det er et problem.
  På en solnedgangstur med hestevogn med Mandø Event tog en af passagererne dette billede med telelinse.
  De næste seks uger vil der blive født mange sæler.
  For mange, mener Thyge Jensen, som har været med til at tælle sælerne i vadehavet i Danmark i mange år.
  Han vil have sæljagt genindført.
  - For sælernes egen skyld for at undgå en epidemi, som vi havde i 1988 og 2002, hvor halvdelen af bestanden døde, siger Thyge Jensen til P4 Esbjerg.
  Uffe Eskildsen fra Danmarks Naturfredningsforeningen i Esbjerg er ikke enig.
  - Jeg kan ikke se, at vi reder sæler ved at skyde dem. Det eneste, vi får ud af at det, er ikke længere at kunne se på sæler og sælge den vare til turisterne, som sælerne er, siger han til P4 Esbjerg.
  